# Axel Springer AG

### Fra Wikipedia, den frie encyklopedi

Axel Springer AG er et tysk konservativt mediekonsern. Det er Europas største avisforlag. Det ble grunnlagt av Axel Springer og har sete i Berlin med viktige kontorer i Hamburg og München.

Dets offisielle navn var frem til 2003 Axel-Springer-Verlag.

Springer-konsernet utgir bl.a boulevardavisen Bild-Zeitung og den seriøse avisen Die Welt, og eier i tillegg til forlagshusene en rekke store trykkerier.

## [rediger] Historie

I 1968 hadde konsernet allerede oppnådd en imponerende markedsandel, og særlig i radikale studentkretser ble selskapet sett på som en trussel mot pressefriheten og den offentlige meningsutveksling. Rapporteringen fra Vietnamkrigen var en torn i øyet på mange unge og ble oppfattet som falsk og forutinntatt. Axel Springer selv, en overbevist antikommunist, helte bensin på bålet med uttalelser som «man er imot kommunisme som man er imot kreft». Studentopprøreren Rudi Dutschke organiserte protestaksjoner mot Springerpressen, som på sin side svarte med en hetskampanje mot «urostifteren» Dutschke, noe som førte til et attentat mot Dutschke.

Heinrich Böll kritiserte Springerpressens omtale av studentopprørerne, RAF-terroristene og de venstreradikale i sin kjente novelle Katharina Blums tapte ære. Bölls bok var basert på personlige erfaringer. I 1972 hadde Böll offentliggjort en artikkel kalt Will Ulrike Meinhof Gnade oder freies Geleit?. Springerpressen svarte straks med artikler om Bölls sønns angivelige kriminelle aktiviteter; han skulle ha sørget for reisepass til RAF-medlemmer. Bild-Zeitung skrev også om en husundersøkelse hos Böll før den overhodet hadde funnet sted. Böll benyttet derfor også anledningen til å kritisere forbindelsene mellom Springerpressen og påtalemyndigheten og politiet.

Springerpressen innførte først den nye rettskrivningen i 1996, men gikk i 2004 tilbake til den tradisjonelle rettskrivningen, i likhet med mange andre avisforetak.

## [rediger] Aviser utgitt av Axel-Springer-Verlag og datterselskaper

- Die Welt og Welt am Sonntag
- Bild-Zeitung og Bild am Sonntag
- Euro am Sonntag (100%, Finanzen Verlag, München)

### [rediger] Regionale aviser

- Hamburger Abendblatt
- Berliner Morgenpost (100%, Ullstein Zeitungsverlag, Berlin)
- B.Z. und B.Z. am Sonntag (100%, Ullstein Zeitungsverlag, Berlin)
- Ostsee-Zeitung (delvis)
- Lübecker Nachrichten (delvis)
- Kieler Nachrichten (delvis)
- Leipziger Volkszeitung (delvis)
- Elmshorner Nachrichten (delvis)

samt diverse abonnementsblader

## [rediger] Tidsskrifter fra Springer-Verlag

- Hörzu
- TV Digital
- Funk Uhr
- TVneu
- Bildwoche
- Bild der Frau
- Journal für die Frau
- Computer Bild und Computer Bild Spiele
- Audio Video Foto Bild
- Sport Bild
- Bild-Spezial (Tier Bild, Gesundheits Bild, Reise Bild)
- Maxim
- Jolie
- Yam!
- Mädchen
- Popcorn
- Starflash
- Musikexpress
- Rolling Stone
- Metal Hammer
- Auto Bild
- €uro mit FINANZ€N

## [rediger] Videre aktiviteter

- Elektroniske medier (fjernsyn, radio), bl.a. deltagelse i ProSiebenSat.1 Media AG
- Nettpublikasjoner
- Cora Verlag, Ullstein-Verlag
- eierskap i forlag i Russland, Tsjekkia, Frankrike, Spania, Ungarn, Polen

## [rediger] Eksterne lenker

- axelspringer.de

Hentet fra «http://no.wikipedia.org../../../a/x/e/Axel_Springer_AG_e639.html»

Kategori: Tyske selskaper

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Français
- Polski
- Suomi
- Svenska